भारत ने मुंबई हमलों से जुड़े जो दस्तावेज़ दिए हैं उस पर पाकिस्तान ने आधिकारिक जवाब नहीं दिया है लेकिन प्रधानमंत्री युसुफ़
                  रज़ा गिलानी ने कहा कि भारत ने जो दस्तावेज़ सौंपे हैं वे सबूत नहीं बल्कि मात्र 'जानकारी' है.
               

गिलानी के इस बयान पर प्रतिक्रिया देते हुए विदेश मंत्री का कहना था, '' हमने जो सबूत दिए हैं उस पर हम प्रतिक्रिया का इंतज़ार
                  कर रहे थे लेकिन पाकिस्तान के नेता ने उस पर बयान दिया है. ये बयान दर्शाते हैं कि वो आतंकवाद के मुद्दे पर गंभीर नहीं हैं. इस
                  मुद्दे पर पहले भी पाकिस्तान के रुख़ पर संदेह रहा है.''
               


मुखर्जी का कहना था कि पाकिस्तान को आतंकवाद के मुद्दे पर अंतरराष्ट्रीय क़ानूनों के तहत अपनी ज़िम्मेदारियों को पूरा करना चाहिए.
               




पाकिस्तान के प्रधानमंत्री यूसुफ़ रज़ा गिलानी ने कहा है कि भारत ने जो दस्तावेज़ और जानकारी सौंपी है उसकी जाँच हो रही है.

मुंबई में 26 नवंबर को हुए हमलों के बाद से भारत और पाकिस्तान के बीच तनाव ख़ासा बढ़ गया है. 

भारत ने इसके लिए पाकिस्तान में मौजूद तत्वों के ज़िम्मेदार होने की बात कही है लेकिन पाकिस्तान ने कहा है कि पाकिस्तान की किसी
                  सरकारी एजेंसी का इस घटना से वास्ता नहीं है.
               

'संयुक्त जाँच हो..'

पाकिस्तान के प्रधानमंत्री गिलानी का कहना था कि भारत को मुंबई हमलों की संयुक्त जाँच कराने पर सहमत होना चाहिए.

उनका कहना था, "आगे बढ़ने का रास्ता गंभीर, निरंतर और व्यावहारिक सहयोग है."

पाकिस्तान लगातार कहता आया है कि यदि उसे मुंबई हमलों के सिलसिले में अपने किसी नागरिक के ख़िलाफ़ 'विश्वसनीय सबूत' मिलते हैं
                  तो कार्रवाई की जाएगी.
               

हाल में जब भारत के गृह मंत्री पी चिदंबरम से पाकिस्तान से मिल रहे सहयोग के बारे में लंदन के अख़बार टाइम्स ने पूछा था तो उनका
                  जवाब था, "ज़ीरो (कुछ नहीं). उन्होंने क्या दिया है....कुछ नहीं...यदि पाकिस्तान सहयोग नहीं देता तो ताकि दोषियों को दंडित किया
                  जा सके, तो रिश्ते कमज़ोर होते जाएँगे और एक दिन टूट जाएँगे.."
               

 \n\nउपरोक्त लेख के लिए मुझे एक अच्छा शीर्षक दें।
'आतंकवाद पर गंभीर नहीं पाकिस्तान'